**Pravilno postupanje s djetetom u svakodnevnim aktivnostima - Baby handling**

17.06.2023. održan je u Domu zdravlja Zagreb Zapad tečaj III kategorije o pravilnom postupanju sa djetetom u svakodnevnim aktivnostima planiran za patronažne medicinske sestre i medicinske sestre iz tima pedijatrije.

Tijekom tečaja usvajalo se znanje o mogućim odstupanjima u kvaliteti mišićnog tonusa koje može dovesti do nepoželjnih oblika kretanja, opistotoničkog izvijanja, zabacivanja i loše kontrole glave, pojačane napetosti mišića ili mlohavosti. Rano prepoznavanje problema i edukacijom roditelja te handlingom u situacijama svakodnevnog života može se utjecati na kvalitetu mišićnog tonusa i razvoj djetetovog držanja i kretanja. Vrlo je važno roditeljima pojasniti da pravilno postupanje s djetetom u svakodnevnim aktivnostima utječe na razvoj normalnih motoričkih obrazaca držanja, kretanja i cjelokupnog razvoja. Također ih treba poučiti na provođenje vježbi kod blažih promjena na stopalima i savjetovati kako pravilno pozicionirati dijete u slučaju tortikolisa.

Praktični rad s lutkama- učenje vještina pravilnog postupanja s djetetom tijekom cijelog dojenačkog perioda uz mnogobrojno ponavljanje bilo je od izuzetne važnosti za profesionalni rad patronažnih sestara. Na kraju tečaja podijeljen je i edukativni materijal te Potvrdnice.

Tekst pripremila Božena Vrabec

 

  